**DĖL ROKIŠKIO RAJONO SAVIVALDYBĖS TARYBOS 2009 M. RUGSĖJO 25 D. SPRENDIMO NR. TS-11.184 „DĖL TURTO PERDAVIMO PAGAL PANAUDOS SUTARTĮ“ DALINIO PAKEITIMO**

2020 m. liepos 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi Rokiškio rajono savivaldybės taryba nusprendžia:

1. Iš dalies pakeisti Rokiškio rajono savivaldybės tarybos 2009 m. rugsėjo 25 d. sprendimą Nr. TS-11.184 „Dėl turto perdavimo pagal panaudos sutartį“ ir pripažinti netekusiu galios sprendimo 1 punktą.

2. Sprendimą skelbti savivaldybės interneto svetainėje www.rokiskis.lt.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2009 M. RUGSĖJO 25 D. SPRENDIMO NR. TS-11.184 „DĖL TURTO PERDAVIMO PAGAL PANAUDOS SUTARTĮ“ DALINIO PAKEITIMO“ AIŠKINAMASIS RAŠTAS**

2020 m. liepos 3 d.

**Parengto sprendimo projekto tikslai ir uždaviniai.**

Pripažinti netekusiu galios Rokiškio rajono savivaldybės tarybos 2009 m. rugsėjo 25 d. sprendimo Nr. TS-11.184 „Dėl turto perdavimo pagal panaudos sutartį“ 1 punktą ir tuo pagrindu nutraukti Rokiškio rajono savivaldybės turto panaudos sutartį su Rokiškio rajono automobilių ir motociklų sporto klubu „Viesulas“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 18 straipsnio 1 dalimi nustatyta, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

**Sprendimo projekto esmė.**

Rokiškio rajono savivaldybė tarybos (toliau – Taryba) 2009 rugsėjo 25 d. sprendimu Nr. TS-11.184 „Dėl turto perdavimo pagal panaudos sutartį“ buvo sudaryta panaudos sutartis su Rokiškio rajono automobilių ir motociklų sporto klubu „Viesulas“ (toliau – Viesulas), Tarybos 2013 m. balandžio 26 d. sprendimu buvo pakeistas 2009 m. Tarybos sprendimas ir Viesului perduota 28,05 kv. m patalpos, esančios administraciniame pastate Nepriklausomybės a. 10, Rokiškio m., ir 64,51 kv. m patalpos, esančios pastate – garaže, žymėjimas plane 8G1p (žymėjimas plane G-1, G-2, G-3), unikalus Nr. 7393-2001-0064, Nepriklausomybės a. 10B, Rokiškio m. iki patalpų privatizavimo.

Pažymėtina, kad administracinis pastatas, esantis Nepriklausomybės a. 10, Rokiškio m., buvo privatizuotas 2018 m. Viesulas naudojasi 64,51 kv. m garažų patalpomis, patalpos yra nudėvėtos, neremontuotos, viso pastato būklė yra prasta: sulūžusios perdangos, kiauras stogas.

Įsigaliojus 2019 m. spalio 1 d. naujajai Lietuvos Respublikos valstybės ir savivaldybių turto valdymo, naudojimo ir disponavimo juo įstatymo redakcijai visos neterminuotos sutartys turi būti nutraukiamos vadovaujantis Lietuvos Respublikos civilinio kodekso nustatyta tvarka, maksimalus panaudos sutarties terminas, perduodant savivaldybės turtą asociacijai yra 10 metų. Šiuo metu minėti garažai nėra įtraukti į privatizuojamų objektų sąrašą.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi galiojančių teisės aktų;

**neigiamos** – Viesulas nebegalės naudotis Savivaldybės patalpomis.

**Kokia sprendimo nauda Rokiškio rajono gyventojams.**

Tiesioginės naudos nebus.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Kristina Tūskienė